Chrám svätého Pantaleóna (Kňaževo, Sofia)

Chrám svätého Pantaleóna (, ) je chrám Ruskej pravoslávnej cirkvi z prvej polovice 20. storočia, ktorý sa nachádza sa v meste Sofia v oblasti Sofia v juhozápadnom Bulharsku.

Chrámový sviatok sa slávi 27. júla.

 Iné názvy 
Chrám je známy aj ako Chrám svätého veľkomučeníka Pantaleóna (), Chrám bielogvardejcov (), alebo Chrám bielogvardejských emigrantov ().

 Lokalita 
Celkový pohľad na chrám z východu|náhľad|vľavo
Chrám svätého Pantaleóna sa nachádza v meste Sofia v rajóne Vitoša v mestskej štvrti Kňaževo na bulváre „Car Boris Treti“ (, doslova bulvár cára Borisa III.) č. 202.

Chrám sa nachádza vo dvore Domova pre seniorov s demenciou.

 Dejiny 
Chrám bol postavený v roku 1923 z iniciatívy ruských vojenských invalidov združených vo Výbore ruských vojenských invalidov na čele s ich predsedom Dmitrijom Alexandrovičom Abramovičom, ktorí boli nútení opustit vlasť v dôsledku revolučných udalostí v Ruskej ríši v roku 1917. Bol postavený ako domáci chrám pri invalidovni v Kňaževe. Chrám sa po výstavbe stal duchovným centrom pre všetkých ruských emigrantov v Sofii, no predovšetkým pre ruských vojenských emigrantov, žijúcich vo štvrti Kňaževo (v tom čase ešte samostatnej dedine), pre ktorých bolo dochádzanie do ruského Chrámu svätého Mikuláša Divotvorcu v centre Sofie v dôsledku ich zdravotného stavu nemožné.

Spočiatku bola budova chrámu v prenájme, až v priebehu roku 1928 sa podarilo získať finančné prostriedky, ktoré by zabezpečili, aby sa budova chrámu, ako aj budova invalidovne stali majetkom Výboru ruských vojenských invalidov, čo sa nakoniec stalo skutočnosťou začiatkom 30. rokov 20. storočia. V polovici 30. rokov 20. storočia bol chrám prestavaný do svojho dnešného vzhľadu. V roku 1937 bola chrámová zvonica vybavená zvonom, ktorý bol darom od generála Sizova.

Chrám fungoval aj v priebehu druhej svetovej vojny a dokonca aj po jej skončení, keď sa vlády v Bulharsku ujala Bulharská komunistická strana, v roku 1944 bol však zoštátnený.

6. augusta 1952 sa Moskovský patriarchát obrátil na vedenie Svätej synody Bulharskej pravoslávnej cirkvi s návrhom, aby chrám spolu s ďalšími ruskými chrámami a monastiermi prešiel pod správu Bulharskej pravoslávnej cirkvi. 30. septembra toho istého roku odpovedal námestník predsedu Svätej synody Bulharskej pravoslávnej cirkvi, plovdivský metropolita Kiril, že nemá nič proti tomuto návrhu a už 10. novembra toho istého roku chrám spolu s ďalšími prešiel pod správu Bulharskej pravoslávnej cirkvi. V roku 1977 bol Chrám svätého Pantaleóna pridružený pod farnosť Chrámu svätého Mikuláša Divotvorcu, a tak sa opätovne dostal pod priamu správu ruského patriarchiátu.

V roku 1993 prebehli na chráme pod patronátom Ruského fondu pre charitu a kultúru reštauračné práce v rámci, ktorých bola na chráme postavená aj malá kupola.

V noci z 23. na 24. februára 1994 bol chrám vykradnutý, pričom odcudzený bol strieborný kríž z priestoru prestolu, ako aj osem ikon.

V roku 1998 prbehli na chráme s finančnou pomocou Ruského veľvyslanectva v Sofii ďalšie reštauračné práce a po ich skončení bol chrám 8. novembra 1998 slávnostne vysvätený. Nasledovali ešte reštauračné práce v rokoch 2004, 2014 (podlaha chrámu a výmena okien). V roku 2017 bol chrám dočasne na jeden mesiac zatvorený. Zatiaľ posledné reštauračné práce prebehli na chráme v rokoch 20192020, pričom sa týkali predovšetkým priestoru chrámového dvora.

V roku 2020 hrozilo, že bude chrám zbúraný v dôsledku prestavby bulváru „Car Boris Treti“, nakoniec sa však podarilo docieliť, aby ostal zachovaný.

 Charakteristika 
Chrám vznikol prestavbou budovy knižnice pri Výbore ruských vojenských invalidov. Ide o malú stavbu s kupolou.

V chráme sa uchovávajú štyri ikony, ktoré sú považované za zázračné.

 Galéria 

 Referencie 

 Iné projekty 

Kategória:Pravoslávne chrámy v Bulharsku
Kategória:Stavby v Sofii
Kategória:Kostoly zasvätené svätému Pantaleónovi
Kategória:Kostoly postavené po oslobodení Bulharska
Kategória:Architektúra z 1923